**Mestská časť Bratislava–Nové Mesto**

Materiál na rokovanie

Miestneho zastupiteľstva

dňa: 8. 11. 2016

**N á v r h**

**na schválenie kapitálových výdavkov na projektovú dokumentáciu rekonštrukcie Strediska kultúry BNM**

**Predkladá: Materiál obsahuje:**

Ing. Mgr. Ľubomír Baník 1. Návrh uznesenia

2. Dôvodovú správu

**Spracovateľ:**  **Stanovisko právnej skupiny:**

Bc. Mária Priečinská

poverená vedením Strediska kultúry BANM

**Na rokovanie prizvať:**

Spracovateľa

november 2016

**Návrh uznesenia**

**Miestne zastupiteľstvo**

**schváľuje**

1. vypracovanie projektovej dokumentácie na rekonštrukciu Strediska kultúry BNM

s predpokladanou výškou nákladov 11 000 EUR.

1. navýšenie kapitálových príjmov vo výške 11 000 EUR

|  |  |  |  |  |
| --- | --- | --- | --- | --- |
| **Položka** | **Zdroj** | **Stredisko** | **Názov položky** | **Suma v EUR** |
| 233001/1 | 43 | 0021 | Predaj pozemkov Hlavného mesta | + 11 000,- |

|  |  |  |  |  |  |  |
| --- | --- | --- | --- | --- | --- | --- |
| **FK** | **Položka** | **Zdroj** | **Stredisko** | **Prog.** | **Názov položky** | **Suma v EUR** |
| 0820 | 716 | 43 | 0132 | 4.3 | Stredisko kultúry – proj. dokumentácia | + 11 000,- |

* s pripomienkami
* bez pripomienok

DÔVODOVÁ SPRÁVA

**Stredisko kultúry Bratislava – Nové Mesto budúci rok oslávi 60. výročie od svojho vzniku**, ešte ako Obvodné kultúrne a spoločenské stredisko Bratislava III, známe ako Obkass.  
Pri tejto príležitosti SK BNM pripravuje viacero podujatí, očakávame príchod hostí   
z kultúrneho, spoločenského i politického života nielen z našej mestskej časti, je potrebné privítať podujatia aspoň v čiastočne zrekonštruovaných priestoroch. Našimi hosťami sú najčastejšie obyvatelia z blízkeho okolia, obyvatelia BANM, dbajúci na tradície ktorý citlivo vnímajú každú pozitívnu zmenu . Okrem kultúrnych podujatí mestského významu sa v SK konajú podujatia, určené výhradne obyvateľom MČ BANM: Uvítanie novorodencov do života,  Životné jubileá, podujatia určené pre deti ZŠ, pripomínajúce slovenské tradície a rôzne ľudové zvyky. Je našou povinnosťou, aby Stredisko kultúry bol skutočný kultúrny stánok podporujúci tradíciu lokálneho významu a vzhľadom na polohu aj mestského významu. Estetické prostredie vychováva a to nielen deti, ale aj dospelých.

Okrem estetických aspektov je potrebné priestor sfunkčniť a uviesť do stavu v súlade so súčasnými nárokmi na vybavenie a sprístupnenie verejných budov ľudom s obmedzenou schopnosťou pohybu a orientáciou. (vyhl. 532/2002 Z.z.)

V súčasnosti prebiehajú rokovania so spoločnosťou Dôvera – zdravotná poisťovňa, a.s. ohľadom vzájomného majetkového vysporiadania nebytových priestorov v administratívnej budove na Vajnorskej ulici 21, v ktorom sa Stredisko kultúry BANM nachádza.

Nemenej dôležitým dôvodom na úpravu a zvýšenie úrovne je možnosť rozšírenia aktivít strediska, ktoré by zvýšilo prijmi pre chod strediska a ďalší rozvoj. Častou reakciou pri stretnutiach s organizátormi podujatí je odmietnutie z dôvodu nedôstojnosti a kvality priestoru pre jeho zastaranosť napriek veľmi výhodnej polohe a tradícii akou má meno Obkass.

Popis jednotlivých úprav:

* **Úprava priestoru v rámci Hlavného vstupu z Vajnorskej ulice – zatvoriť priestor** medzi stĺpmi a stenou, komplet, tak aby vznikol uzatvorený priestor pomocou presklenej AL konštrukcie, vrátane vstupných dverí a okien na vetranie. Týmto sa získa ďalšia úžitková a estetická plocha, ktorá zvýrazní a zatraktívni vstup do strediska. Vznikne možnosť umiestnenia svetelnej reklamy, prípadne vytvorenia malej umeleckej kaviarničky, ktorá návštevníkom spríjemní čakanie na programy.
* **Rekonštrukcia pokladne** určená na predaj vstupeniek, nachádza sa hneď pri vstupe, je to „brána“ do Strediska kultúry a mala by prejsť dizajnovou zmenou.
* **Rekonštrukcia vchodovej časti vstupu** vhodná pre uvítanie hostí s prihliadnutím k propagačným účelom jednotlivých podujatí a tiež celková vizitka kultúrneho stánku. Steny je nutné upraviť pre výstavný a propagačný priestor hneď od vstupu, návštevník sa už pri vstupe do strediska ocitne v umeleckej galérii a plynule prejde až ku galerijnej miestnosti a do samotnej spoločenskej sály. Priestor foayera tým z funkcie obyčajného ,,prechodného„ priestoru získa ďalší umelecký a zážitkový rozmer pre návštevníkov strediska.
* **Rekonštrukcia – úprava šatní pre návštevníkov** z estetických dôvodov, ale aj pre bezpečnosť, účelnosť a komfort.
* **Rekonštrukcia – „prerábka“ a zmodernizovanie bufetu** na bar pre účelové rauty pozvaných hostí a návštevníkov. Mal by byť aj dizajnovo zaujímavý pre mladšiu generáciu, keďže SK sa snaží pritiahnuť aj vekovú generáciu do 30 rokov.
* **Rekonštrukcia schodov** so zreteľom na nárokmi na vybavenie a sprístupnenie verejných budov ľudom s obmedzenou schopnosťou pohybu a orientáciou. (vyhl. 532/2002 Z.z.)
* **Rekonštrukcia sociálnych zariadení** – zabezpečiť hygienické prostredie vhodné pre matky s deťmi, seniorov a invalidov.
* **Galéria – obnovenie** závesných inštalácii.
* **Rekonštrukcia dverí do hlavnej sály**, tak aby boli samostatným propagačným pútačom zariadenia a kultúrnym vstupom k určeným akciám.
* **Hlavná sála – je nutné obnoviť pochôdznu plochu, zatemňovacie závesy a pódium** vhodné pre „viacinformačné“ a multikultúrne podujatia.
* **Označenie vstupu** - Súčasťou PD bude návrh označenia budovy, detaily, ako napr.: vyriešenie na svietenia obrazov, iných výstavných pútačov, podľa výskumov na oslovenie konkrétnych cieľových skupín návštevníkov strediska.
* **Projektová dokumentácia** – Vzhľadom na charakter a rozsah pripravovanej investície odhadovaná kalkulácia na spracovanie projektovej dokumentácie pri opravách - rekonštrukcii exteriéru a interiéru   
  Strediska kultúry na Vajnorskej ulici: Kompletná PD bude riešiť vypracovanie projektu, ktorý bude obsahovať konkrétne materiály, konštrukčné detaily a postupy prác, vrátane projektových dokumentácií od jednotlivých profesistov. (projekt elektro, zdravotechniky, požiarna ochrana architekta, v prípade potreby statika, svetelná štúdia, akustika...). Dôležitou častou diela je návrh etapizácie, postup prác v súlade s plynulým chodom strediska. PD bude spracovaná v rozsahu potrebnom na jasnú špecifikáciu rozsahu a kvality diela, tak aby bolo možné zadať odborne rozsah prác budúcemu dodávateľovi v procese verejného obstarávania. V cene diela bude zahrnutý autorský dozor a inžinierska činnosť spojená s povoľovaním stavby, prípadná kolaudácia diela. Predpokladaná hodnota zákazky činí cca 9.000 eur bez DPH.